El Movimento dei paezi no lineai el ze un grupo de 120 Stati , pì altri 17 Stati oservatori, che i se considera no lineai co, o contro, łe prinsipałi potense mondiałi. El movimento el raprezenta pì dei do tersi de tuti i Stati del mondo e el ze el secondo grupo pì grando in nùmaro de stati partesipadori dopo de łe Nasion Unie. El NAM el ghea tacà formarse inte el 1955 co ła Conferensa de Bandung, in Indonèzia, ospitada dal presidente Sukarno su inisiativa de Josip Broz Tito, Jawaharlal Nehru e Gamal Abd el-Nasser par ła protesion dei Stati che no i vołeva s-cerarse co łe do superpotense de ła guera freda, o sia Stati Unii d'Amèrica e Union Soviètega o che no i vołeva èsarghene influensai. I menbri prinsipałi i zera stai ła Jugoslàvia, l'India, l'Ezito. El primo vèrteze el se ga avesto a Belgrado dal 1º al 6 de setenbre 1961, co ła partesipasion de 24 menbri che i ghea declarà ła so opozision a cołoniałismo, inperiałismo, e neocołoniałismo. El vèrteze drioman el se ga avesto al Cairo inte el 1964, intrà 46 nasion, racuante de łe cuałe i zera Stati africani che i zera pena rivai a ła indipendensa; intrà i argomenti prinsipałi de debatimento ghe zera sta el conflito arabo-israelian. El vèrteze del 1969 a Lusaka el ze sta uno dei pì inportanti, co ła costitusion de un struturamento permanente su temàteghe de sorte econòmega e pułìtega. , menbro fondatore, uscì dal Movimento co l'adesion a l'Union eoropea. Jugoslàvia , menbro fondatore e lìder del Movimento inte i so primi ani, sospendesto el 30 de otobre 1992 par via de ła desołusion del paeze. , retrocedesta dal Movimento co l'adezion a l'Union eoropea.